Γνωμοδότηση της Επιτροπής των Περιφερειών με θέμα την «Πρόταση κανονισμού του Συμβουλίου για την ίδρυση του Μέσου Προενταξιακών Διαρθρωτικών Πολιτικών (ISPA)»

(1999/C 51/02)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την «Πρόταση κανονισμού (ΕΚ) του Συμβουλίου για την ίδρυση του Μέσου Προενταξιακών Διαρθρωτικών Πολιτικών (ISPA)» [COM(98) 138 τελικό - 98/0091 (CNS)] () 7

έχοντας υπόψη την απόφαση του Συμβουλίου της 4ης Ιουνίου 1998 να προβεί σε σχετική διαβούλευση, σύμφωνα με το άρθρο 198 Γ, πρώτο εδάφιο της Συνθήκης για την ίδρυση της Ευρωπαϊκής Κοινότητας 7

έχοντας υπόψη την απόφαση του Προεδρείου της 12ης Μαρτίου 1998 να αναθέσει την επεξεργασία γνωμοδότησης στην επιτροπή 1 «Περιφερειακή Πολιτική, Διαρθρωτικά Ταμεία, Οικονομική και Κοινωνική Συνοχή, Διασυνοριακή και Διαπεριφερειακή Συνεργασία» 7

έχοντας υπόψη το σχέδιο γνωμοδότησης που υιοθέτησε η επιτροπή 1 στις 30 Σεπτεμβρίου 1998 (CdR 241/98 rev.) (εισηγητές: οι κ. Bracalente και Meyer) 7

έκτιμωντας τη γνωμοδότηση της Επιτροπής των Περιφερειών με θέμα την «Πρόταση κανονισμού (ΕΚ) του Συμβουλίου περί των γενικών διατάξεων για τα Διαρθρωτικά Ταμεία» (CdR 167/98 fin) () 7

υιοθέτησε, κατά την 26η σύνοδο ολομέλειας της 18ης και 19ης Νοεμβρίου 1998 (συνεδρίαση της 18ης Νοεμβρίου), την ακόλουθη γνωμοδότηση.

1. Εισαγωγή και παρουσίαση των απόψεων της Επιτροπής

1.1. Στην ανακοίνωσή της για την Ατζέντα 2000 (), η Επιτροπή υπέβαλε σειρά προτάσεων με σκοπό την ενίσχυση της προενταξιακής διαδικασίας για τις 10 υποψήφιες χώρες της Κεντρικής και Ανατολικής Ευρώπης (ΧΚΑΕ) και την Κύπρο. Επισήμως, η διαδικασία προσχώρησης άρχισε στις 30 Μαρτίου 1998 για 10 υποψήφιες χώρες της Κεντρικής και Ανατολικής Ευρώπης (Βουλγαρία, Δημοκρατία της Τσεχίας, Εσθονία, Ουγγαρία, Λετονία, Λιθουανία, Πολωνία, Ρουμανία, Σλοβακία και Σλοβενία) και την Κύπρο. Στις 31 Μαρτίου 1998 και με τις διμερείς κυβερνητικές διασκέψεις, άρχισαν οι διαπραγματεύσεις ένταξης με την Πολωνία, την Δημοκρατία της Τσεχίας, την Εσθονία, την Σλοβενία, την Ουγγαρία και την Κύπρο (5+1).

Σε όλες τις υποψήφιες χώρες, διαβιβάσθηκαν οι επί μέρους αποφάσεις σχετικά με τις εταιρικές σχέσεις ένταξης, οι οποίες συνήφθησαν με βάση τον «Κανονισμό σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης» (). Οι εταιρικές αυτές σχέσεις αποτελούν συμφωνίες μεταξύ Κοινότητας και υποψηφίων χωρών και περιλαμβάνουν σαφείς υποδείξεις προς αυτές και διανοίγουν την οδό για μια χρηματοδοτική και τεχνική υποστήριξη από την Κοινότητα.

1.2. Τον Δεκέμβριο 1997, το Ευρωπαϊκό Συμβούλιο του Λουξεμβούργου αποφάσισε την ουσιαστική αύξηση της προενταξιακής βοήθειας και συμπλήρωσε το πρόγραμμα Phare με προενταξιακά προγράμματα. Στις αρχές Μαρτίου 1998, η Επιτροπή υπέβαλε τις αντίστοιχες προτάσεις κανονισμού.

1.3. Εκτός από τη χρηματοδοτική υποστήριξη του προγράμματος Phare (προβλεπόμενος προϋπολογισμός για το 1999: 1,3 δισ. Ecu και από το 2000 και μετά: 1,5 δισ. Ecu αν και ο αριθμός των δικαιούχων χωρών θα μειώνεται με τις προσχωρήσεις), οι υποψήφιες χώρες αναμένεται να λάβουν πρόσθετη βοήθεια κατά την αναδιάρθρωση της γεωργίας τους και της προετοιμασίας τους για τη διαρθρωτική πολιτική της Κοινότητας (κυρίως όσον αφορά τις διαδικασίες και τις τεχνικές μεθόδους).

Για την μεταρρύθμιση του γεωργικού τομέα (συμπεριλαμβανομένης της εφαρμογής μιας αποτελεσματικής γεωργικής διαχείρισης και αξιόπιστων συστημάτων κτηνιατρικού και φυτοϋγειονομικού ελέγχου) στις 10 ΧΚΑΕ, το ΕΓΤΠΕ, Τμήμα Εγγυήσεων προβλέπει να καταβάλει, κατά την περίοδο 2000-2006, το ποσό των 500 εκατ. Ecu ετησίως σε σταθερές τιμές 1997. Η κατανομή του ποσού θα πραγματοποιηθεί μεταξύ άλλων ανάλογα με την επιφάνεια των καλλιεργούμενων γεωργικών εκτάσεων και τον αριθμό των απασχολουμένων στην γεωργία.

1.4. Το νέο Μέσο Προενταξιακών Διαρθρωτικών Πολιτικών (ISPA) θα διαθέτει ετήσιο προϋπολογισμό ύψους 1,04 δισ. Ecu, προς κατανομή στις 10 ΧΚΑΕ. Η πρόταση της Επιτροπής προβλέπει τα εξής:

- την κατανομή των διαθέσιμων ετήσιων πιστώσεων μεταξύ των 10 ΧΚΑΕ με κριτήρια τον πληθυσμό, την έκταση και το ΑΕΠ (υπολογισμένο σε ισοτιμία αγοραστικής δύναμης) 7

- τη σύναψη χρηματοδοτικών συμφωνιών όσον αφορά τις διατυπώσεις αξιολόγησης, διαχείρισης και ελέγχου 7

- τη λήψη αποφάσεων σχετικά με τη χρηματοδότηση σχεδίων σε πολυετή βάση 7

- τη δυνατότητα επανεξέτασης της απόφασης χρηματοδότησης, εάν δεν έχουν αρχίσει οι εργασίες εντός της προθεσμίας που προβλέπει το χρηματοδοτικό πρωτόκολλο.

1.5. Είναι σημαντικό να προωθηθούν τα μέτρα που αποτελούν προτεραιότητα, σύμφωνα με τα εθνικά προγράμματα για την ενσωμάτωση του κοινοτικού κεκτημένου. Συνεπώς, δεν πρόκειται για συγχρηματοδότηση των επενδύσεων «ad hoc» αλλά για στήριξη των σχεδίων που μπορούν να έχουν διαρκή επίδραση ως στρατηγικοί καταλύτες.

1.6. Προκειμένου να διασφαλισθεί ένας καλύτερος συντονισμός των πρόσθετων κοινοτικών προενταξιακών ενισχύσεων (Phare, ISPA και προενταξιακές γεωργικές ενισχύσεις), η Επιτροπή προβλέπει την υποβολή κανονισμού για τον οριζόντιο συντονισμό καθώς και τη σύσταση επιτροπής, η οποία θα έχει αποστολή να αποτρέπει τις επικαλύψεις των ενισχύσεων και να διασφαλίζει τη συμβατότητα των χρηματοδοτούμενων σχεδίων.

1.7. Σύμφωνα με την πρόταση κανονισμού και όπως ισχύει και για το Ταμείο Συνοχής, το Μέσο Προενταξιακών Διαρθρωτικών Πολιτικών (ISPA), θα αναλάβει δράση σε δύο τομείς:

- στον τομέα του περιβάλλοντος, για την υποστήριξη της μεταφοράς του κοινοτικού κεκτημένου (κύρια προβλήματα: βελτίωση της ποιότητας του αέρα και των υδάτων και διαχείριση των αποβλήτων) 7

- στον τομέα των μεταφορών, για τη διευκόλυνση της διασύνδεσης των διευρωπαϊκών δικτύων και την επέκτασή τους προς Ανατολάς.

1.8. Θα χρηματοδοτούνται σχέδια με προϋπολογισμό τουλάχιστον 5 εκατ. Ecu. Το μερίδιο της χορηγούμενης κοινοτικής βοήθειας στο πλαίσιο του ISPA δεν θα υπερβαίνει το 85 % των δημοσίων δαπανών. Το ποσοστό αυτό μειώνεται εκτός εάν υφίσταται ιδιαίτερο κοινοτικό ενδιαφέρον, ανάλογα με την ύπαρξη συγχρηματοδότησης, το δυναμικό των μέτρων να δημιουργήσουν έσοδα και την ορθή εφαρμογή της αρχής «ο ρυπαίνων πληρώνει». Η συγχρηματοδότηση πρέπει να προέρχεται κυρίως από τον ιδιωτικό τομέα.

1.9. Σύμφωνα με την πρόταση κανονισμού, οι προπαρασκευαστικές μελέτες και τα μέτρα τεχνικής βοήθειας μπορούν, κατ'εξαίρεση, να χρηματοδοτούνται σε ύψος 100 % του συνολικού κόστους αλλά η χρηματοδότηση των προκαταρκτικών μελετών και των μελετών σκοπιμότητας δεν μπορεί να υπερβαίνει το 2 % της συνολικής χρηματοδότησης του ISPA.

1.10. Κατά την εφαρμογή του κανονισμού για το ISPA, η Επιτροπή θα επικουρείται από συμβουλευτική επιτροπή.

1.11. Η πρόταση κανονισμού θα υιοθετηθεί παράλληλα με τον κανονισμό για το συντονισμό των ενισχύσεων και τον κανονισμό για τα προενταξιακά μέτρα υπέρ της γεωργίας.

2. Αξιολόγηση των προτάσεων της Επιτροπής

2.1. Η ΕΤΠ εκφράζει την ικανοποίησή της για την έναρξη των διαπραγματεύσεων ένταξης της Ουγγαρίας, Πολωνίας, Τσεχικής Δημοκρατίας, Σλοβενίας, Εσθονίας και Κύπρου και θεωρεί ότι η κοινή έναρξη της διαπραγματευτικής διαδικασίας αποτελεί την επιβεβαίωση ότι η διεύρυνση αφορά όλες τις υποψήφιες χώρες. Επίσης, θεωρεί τη διεύρυνση ιστορική διαδικασία για το σύνολο της Ευρώπης και υπογραμμίζει την ανάγκη να συνεχισθεί ένας εντατικός διάλογος με τις μεσογειακές χώρες και, γενικότερα, να ενισχυθεί η ευρωπαϊκή ολοκλήρωση.

2.2. Οι υποψήφιες προς ένταξη ΧΚΑΕ διανύουν φάση γενικών οικονομικών και κοινωνικών μεταβολών και προετοιμάζονται, με τη στήριξη της ΕΕ και των κρατών μελών, περιλαμβανομένων των τοπικών και περιφερειακών οργανισμών, να συμμορφωθούν προς τις υποχρεώσεις που ενέχει η ιδιότητα του πλήρους μέλους. Η ΕΤΠ υπογραμμίζει ότι μόνον από κοινού, η Κοινότητα και οι υποψήφιες χώρες θα μπορέσουν να φέρουν εις πέρας το μελλοντικό έργο τους.

2.3. Η ΕΤΠ εκφράζει την ικανοποίησή της για τα διάφορα διαρθρωτικά μέσα, με τα οποία μπορεί να παρασχεθεί στήριξη τις υποψήφιες χώρες κατά την μεταφορά του κοινοτικού κεκτημένου.

2.4. Η ΕΤΠ θεωρεί θετικό ότι οι υποψήφιες χώρες ενισχύονται μέσω του προγράμματος Phare στις κατ'ιδίαν προσπάθειές τους για την μεταφορά και εφαρμογή του κοινοτικού κεκτημένου.

2.5. Η ΕΤΠ εκφράζει την ικανοποίησή της διότι η Επιτροπή, στην πρόταση κανονισμού, έλαβε υπόψη σε μεγάλο βαθμό τις επείγουσες ανάγκες ανάπτυξης και βελτίωσης στους τομείς των μεταφορών και του περιβάλλοντος. Ωστόσο, εκτιμά ότι στο πλαίσιο αυτό, δεν πρέπει να παραμεληθούν τα υπόλοιπα δίκτυα υποδομών, όπως η ενέργεια ή οι τηλεπικοινωνίες και, κατά συνέπεια, το περιεχόμενο του άρθρου 2 του κανονισμού πρέπει να προσαρμοσθεί στο περιεχόμενο του άρθρου 1, πρώτο εδάφιο.

2.6. Οι θετικές εμπειρίες που αποκτήθηκαν με τη στοχοθετημένη χορήγηση κοινοτικών διαρθρωτικών ενισχύσεων στις περιφέρειες των χωρών του ταμείου συνοχής, αποδεικνύουν ότι οι διαρθρωτικοί πόροι αποτελούν χρήσιμο μέσο ενίσχυσης του δυναμικού οικονομικής ανάπτυξης. Η ΕΤΠ τάσσεται υπέρ της θέσπισης πρόσθετων προενταξιακών μέσων. Αυτή η συμπληρωματική βοήθεια θα επιτρέψει στις υποψήφιες χώρες, κυρίως χάρη στο Μέσο Προενταξιακών Διαρθρωτικών Πολιτικών (ISPA), να μειώσουν τα διαρθρωτικά τους ελλείμματα και να προετοιμασθούν για τον κοινοτικό ανταγωνισμό, κυρίως στους τομείς του περιβάλλοντος και των μεταφορών. Είναι ιδιαίτερα σημαντική η εξασφάλιση του απαιτούμενου συντονισμού μεταξύ ISPΑ και των μερών του Phare Institution Building που υποστηρίζουν την ανάπτυξη των διοικητικών ικανοτήτων των υποψήφιων χωρών να διαχειρίζονται π.χ. τους πόρους των Διαρθρωτικών Ταμείων.

2.7. Η ΕΤΠ θεωρεί ότι είναι απολύτως απαραίτητο να μπορούν το τοπικό και περιφερειακό επίπεδο να συμμετέχουν ως ισότιμοι παράγοντες στις προκαταρκτικές μελέτες, στο προγραμματισμό και στην υλοποίηση των διαρθρωτικών πολιτικών (ISPA).

2.8. Η ΕΤΠ υποστηρίζει την αρχή της συμμετοχής των ΧΚΑΕ στη χρηματοδότηση των σχεδίων και τονίζει ότι η συμμετοχή ιδιωτικών επιχειρήσεων αποτελεί χρήσιμο μέσο που επιτρέπει, μεταξύ άλλων, την ανάδειξη των ενεργών δυνάμεων εσωτερικού ανταγωνισμού που χαρακτηρίζει την ενιαία αγορά. Ακόμη, η ΕΤΠ υπογραμμίζει ότι, στο πλαίσιο των προβλεπόμενων μέτρων δημοσιότητας και πληροφόρησης για το διαρθρωτικό μέσο, είναι απαραίτητο να καταβληθούν σημαντικές προσπάθειες για την προώθηση της ιδιωτικής συγχρηματοδότησης, προκειμένου οι διαθέσιμοι πόροι να χρησιμεύσουν στη χρηματοδότηση κερδοφόρων σχεδίων. Προκειμένου να επιτευχθούν οι στόχοι της ενισχυμένης συνοχής, η ΕΤΠ θεωρεί απαραίτητο να διασφαλισθεί ένας σαφής συντονισμός μεταξύ των διαφόρων κοινοτικών προενταξιακών ενισχύσεων και του συνόλου των διαθέσιμων πόρων.

2.9. Η ΕΤΠ θεωρεί ότι το ανώτατο ποσό των 5 εκατ. Ecu ανά σχέδιο, όπως ορίζει η πρόταση κανονισμού, θα εφαρμοστεί στην πράξη με ευελιξία, κυρίως όσον αφορά τα περιβαλλοντικά σχέδια. Η ΕΤΠ επισημαίνει σχετικά ότι οι κατώτερες απαιτήσεις όσον αφορά το μέγεθος των προγραμμάτων ενδέχεται να περιορίσουν τη δυνατότητα των αποκεντρωμένων αρχών να εφαρμόζουν προγράμματα ή να συμμετέχουν σε αυτά. Τούτο αφορά κυρίως τις υποψήφιες χώρες όπου οι τοπικές και περιφερειακές αρχές έχουν περιορισμένες δημοσιονομικές δυνατότητες και περιθώρια.

2.10. Η ΕΤΠ είναι της άποψης ότι πρέπει να προστεθούν τα ακόλουθα σημεία στα απαιτούμενα στοιχεία που ορίζονται στο Παράρτημα Ι:

- τήρηση των διατάξεων στους τομείς της ασφάλειας και υγιεινής στον χώρο εργασίας 7

- προβλεπόμενες δράσης πληροφόρησης και δημοσιότητας (σύμφωνα με το άρθρο 13 του κανονισμού).

2.11. Η ΕΤΠ θεωρεί ότι, μεταξύ των κριτηρίων που περιλαμβάνονται στον κατάλογο του σημείο 9.3 του δημοσιονομικού δελτίου, ιδιαίτερη έμφαση πρέπει να δοθεί σε εκείνα που αφορούν τη διαλειτουργικότητα των συστημάτων υποδομής. Ακόμη, όταν συμπληρωθεί ο κατάλογος του σημείου 9.3, να προστεθεί κριτήριο σχετικά με τη βελτίωση των προδιαγραφών ασφαλείας.

3. Συμπεράσματα και συστάσεις

3.1. Η ΕΤΠ συμφωνεί σε γενικές γραμμές με τις προτάσεις για το εν λόγω διαρθρωτικό μέσο. Ωστόσο, με βάση τις εμπειρίες διασυνοριακής συνεργασίας με τις ΧΚΑΕ, η ΕΤΠ θεωρεί απαραίτητο να ληφθούν καλύτερα υπόψη οι διασυνοριακές και περιβαλλοντικές πτυχές στον τομέα της διαλειτουργικότητας των συστημάτων μεταφορών καθώς και να συμπεριληφθεί η δημιουργία νέων συνοριακών διαβάσεων στις χρηματοδοτούμενες δράσεις. Επίσης, χρειάζεται να παρασχεθεί ενημέρωση στις εν λόγω χώρες όσον αφορά τα περιβαλλοντικά σχέδια που αναλαμβάνονται σε τοπικό και περιφερειακό επίπεδο σε ιδιαίτερα σημαντικούς τομείς, προκειμένου να επωφεληθούν από τις εμπειρίες μεταφοράς του κοινοτικού κεκτημένου, οι οποίες είναι ιδιαίτερα ενθαρρυντικές, ιδίως όσον αφορά την διάθεση των αποβλήτων και την καταπολέμηση της ρύπανσης των υδάτων.

3.2. Κατά την άποψη της ΕΤΠ, η τεχνική βοήθεια που χορηγείται από την Επιτροπή οφείλει να συμβάλει στην κατάρτιση ειδικών σχεδίων που να λαμβάνουν υπόψη τις εθνικές συνθήκες. Ακόμη, οι εθνικές συνθήκες πρέπει να διαδραματίζουν καθοριστικό ρόλο για την χρηματοδότηση των διαφόρων σχεδίων υποδομής.

3.3. Η ΕΤΠ θα υποστηρίξει την πρόταση της Επιτροπής να διαθέτει το 2 % των συνολικών πόρων για τη χρηματοδότηση των προπαρασκευαστικών μελετών και για την κάλυψη των δαπανών τεχνικής βοήθειας, αν οι πόροι αυτοί χρησιμοποιηθούν κυρίως για την ανάπτυξη θεσμικών και διοικητικών δυνατοτήτων στις υποψήφιες χώρες, συμπεριλαμβανόμενης και της προετοιμασίας των τοπικών και περιφερειακών αρχών για την εκπλήρωση των διοικητικών τους καθηκόντων.

3.4. Η ΕΤΠ θεωρεί ιδιαίτερα σημαντικό, σε περιπτώσεις εισαγωγής τεχνολογικών καινοτομιών ή τήρησης ιδιαίτερα υψηλών περιβαλλοντικών προδιαγραφών, η τεχνική βοήθεια για τα σχέδια να συνοδεύεται από μέτρα κατάρτισης του προσωπικού.

Η ΕΤΠ θεωρεί ότι τόσο η διασυνοριακή και διαπεριφερειακή συνεργασία όσο και οι εμπειρίες που αποκτήθηκαν σε τοπικό και περιφερειακό επίπεδο, αποτελούν ιδιαίτερα σημαντικό κεφάλαιο για την ευρωπαϊκή ολοκλήρωση και συνεργασία. Η ΕΤΠ υπογραμμίζει την ανάγκη να δοθεί σε όλες τις ενδιαφερόμενες επιχειρήσεις η δυνατότητα να συμμετάσχουν στις διαδικασίες αξιολόγησης. Η ΕΤΠ τονίζει ότι οι τοπικές και περιφερειακές αρχές τόσο των υποψήφιων χωρών όσο και των κρατών μελών μπορούν να συμβάλουν σημαντικά στη διαδικασία διεύρυνσης. Συνεπώς, πρέπει να εξασφαλισθεί η συμμετοχή τους στις δράσεις εφαρμογής του ISPA, σύμφωνα με τις διοικητικές και οργανωτικές μεταρρυθμίσεις που τους παρέχουν αυξημένες αρμοδιότητες, π.χ. στον τομέα του περιβάλλοντος.

Και στην περίπτωση αυτή πρέπει να αξιοποιηθούν οι εμπειρίες από την τρέχουσα διαρθρωτική πολιτική. Η αρχή της εταιρικής σχέσης, που ορίζεται και στον κανονισμό του ISPA για τις αγροτικές περιοχές των υποψήφιων χωρών, πρέπει να αποτελεί στόχο των σχετικών δράσεων. Οι αποκεντρωμένες αρχές πρέπει να συμμετέχουν σε όλες τις φάσεις οργάνωσης και εφαρμογής (προγραμματισμός, επιλογή σχεδίων, παρακολούθηση και αξιολόγηση). Σε μία πρώτη φάση με την εκπροσώπησή τους στις επιτροπές παρακολούθησης και αξιολόγησης των δράσεων στα πλαίσια του ISPA, ανεξάρτητα από το κατά πόσο, όπως αναφέρεται στην πρόταση κανονισμού, είναι αρμόδιες για την εφαρμογή ενός προγράμματος ή από το κατά πόσο έχουν άμεση σχέση με ένα πρόγραμμα.

3.5. Τα σχέδια διασύνδεσης των υποψηφίων χωρών στα διευρωπαϊκά δίκτυα οφείλουν να ενισχύουν την οικονομική και κοινωνική συνοχή μεταξύ των μελλοντικών κρατών μελών και του συνόλου της κοινοτικής επικράτειας. Τα μέτρα σχεδιασμού για τη διασύνδεση των δικτύων των υποψηφίων χωρών στα διευρωπαϊκά δίκτυα, πρέπει να θεσπισθούν ανάλογα τόσο με τις ανάγκες των μεθοριακών περιφερειών των 15 κρατών μελών όσο και με τις ανάγκες εκείνων των περιφερειών που έχουν συμφέρον από την ανάπτυξη του δικτύου. Για το λόγο αυτό, η ΕΤΠ υπογραμμίζει εκ νέου την ανάγκη να συνεχισθεί η κατάλληλη υποστήριξη της διασυνοριακής συνεργασίας στο πλαίσιο των προγραμμάτων Interreg και Phare/CBC () και διασφαλισθεί η πλήρης συμβατότητα των σχεδίων που χρηματοδοτούνται από τα δύο αυτά προγράμματα. Η ΕΤΠ καλεί εμμόνως την Επιτροπή, στο μέλλον, να στηρίξει τη συνεργασία αυτή σύμφωνα με μια κοινή χρηματοδοτική και οργανωτική βάση, προκειμένου να απαλειφθούν τα διοικητικά και τεχνικά εμπόδια που αντιτίθενται στην υλοποίηση των διασυνοριακών σχεδίων και, να προωθηθεί, με τον τρόπο αυτό, η διασυνοριακή συνεργασία.

Βρυξέλλες, 18 Νοεμβρίου 1998.

Ο Πρόεδρος της Επιτροπής των Περιφερειών

Manfred DAMMEYER

() ΕΕ C 164 της 29.5.1998, σ. 4.

() Ατζέντα 2000 «Για μια ισχυρότερη και διευρυμένη Ένωση» - COM(97) 2000 τελικό.

() Κανονισμός (ΕΚ) αριθ. 622/98 του Συμβουλίου - ΕΕ L 85 της 20.3.1998, σ. 1.

() Πρόγραμμα διασυνοριακής συνεργασίας.

() ΕΕ C 373 της 2.12.1998, σ. 1.